དེ་ནི་ཡོངས་གྲགས་དངོས་གཞིའི་སྨན་སྦྱོར་གང་ཞིག་གི་སྟེང་དུ་གསལ་བཀོད་མ་བྱས་པར་མན་ངག་གུད་དུ་སྦས་པའམ་ཡང་ན་སྨན་པ་རང་གི་མྱོང་བ་ལས་གྲུབ་པ་རྩ་བའི་སྨན་སྦྱོར་སྟེང་དུ་སྨན་རྫས་གཅིག་གམ་འགའ་ཞིག་ཁ་སྣོན་དུ་བཏབ་ནས་གཏོང་བའི་སྨན་ལ་གོ་དགོས་པ་སྟེ་པོད་དམར་ལས།ཡོངས་སུ་གྲགས་པའི་སྨན་སྦྱོར་སྟེང་དུ་ཤིན་ཏུ་ཟབ་པའི་ཡོངས་གྲུབ་ཞལ་ཤེས་གུད་དུ་སྦས་པ་ཅན་གྱི་ཁ་སྣོན་བྱས་པ་ལའོ།།ཞེས་གསུངས་པ་ལྟར་རོ།དེ་ཡང་ཁ་ཚར་སྨན་ཁོངས་སུ་དཔེར་ན།རྒ་ལོ་སྨན་མར་གྱི་ནུས་པའི་སྐབས།ཁྱད་པར་མན་ངག་ཁ་ཚར་གྱིས།གཏར་དགོས་གཏར་མི་རུང་བ་དང་།བད་ཁྲག་བྱེར་བའི་གློ་ནད་དང་།།ཞེས་པའི་སྐབས་སུ་བད་ཁྲག་ལ་སྐྱུ་རུ།གློ་ནད་ལ་ཤིང་མངར་བསྡེབ་པ་ལ་སོགས་པ་ལྟ་བུ།